title: Regulamentul de punere în aplicare (UE) 2016/1161 al Comisiei din 15 iulie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               16.7.2016

               RO

               Jurnalul Oficial al Uniunii Europene

               L 192/71

         REGULAMENTUL DE PUNERE ÎN APLICARE (UE) 2016/1161 AL COMISIEI
   din 15 iulie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iulie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  166,2

                  ZZ

                  166,2

                  0709 93 10

                  TR

                  136,9

                  ZZ

                  136,9

                  0805 50 10

                  AR

                  144,6

                  BO

                  217,8

                  CL

                  120,9

                  UY

                  200,2

                  ZA

                  176,3

                  ZZ

                  172,0

                  0808 10 80

                  AR

                  193,6

                  BR

                  92,6

                  CL

                  130,5

                  CN

                  102,6

                  NZ

                  147,2

                  US

                  117,0

                  ZA

                  111,6

                  ZZ

                  127,9

                  0808 30 90

                  AR

                  182,6

                  CL

                  112,1

                  NZ

                  156,3

                  ZA

                  137,7

                  ZZ

                  147,2

                  0809 10 00

                  TR

                  191,2

                  ZZ

                  191,2

                  0809 29 00

                  TR

                  281,0

                  ZZ

                  281,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/620 al Consiliului din 21 aprilie 2016 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de modificare a Regulamentului de punere în aplicare (UE) 2015/2425

text:
               22.4.2016

               RO

               Jurnalul Oficial al Uniunii Europene

               L 106/1

         REGULAMENTUL DE PUNERE ÎN APLICARE (UE) 2016/620 AL CONSILIULUI
   din 21 aprilie 2016
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de modificare a Regulamentului de punere în aplicare (UE) 2015/2425
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 decembrie 2015, Consiliul a adoptat Regulamentul de punere în aplicare (UE) 2015/2425 (2) privind punerea în aplicare a articolului 2 alineatul (3) din Regulamentul (CE) nr. 2580/2001, stabilind o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

               (2)

               Consiliul a stabilit că nu se mai justifică menținerea unei entități pe listă.

               (3)

               Lista ar trebui actualizată în mod corespunzător,

         ADOPTĂ PREZENTUL REGULAMENT:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 21 aprilie 2016.

            Pentru Consiliu

            Președintele

         G.A. VAN DER STEUR

      (1)  JO L 344, 28.12.2001, p. 70.

      (2)  Regulamentul de punere în aplicare (UE) 2015/2425 al Consiliului din 21 decembrie 2015 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2015/1325 (JO L 334, 22.12.2015, p. 1).

      ANEXĂ
      Entitatea menționată mai jos se elimină din lista prevăzută la articolul 2 alineatul (3) din Regulamentul (CE) nr. 2580/2001:
      II.   GRUPURI ȘI ENTITĂȚI

                  12.

                  „Federația Internațională a Tineretului Sikh” – „FITS”.


title: Regulamentul de punere în aplicare (UE) nr. 111/2012 al Comisiei din 9 februarie 2012 de deschidere a procedurii de licitație pentru acordarea unui ajutor pentru depozitarea privată a uleiului de măsline

text:
               10.2.2012

               RO

               Jurnalul Oficial al Uniunii Europene

               L 37/55

         REGULAMENTUL DE PUNERE ÎN APLICARE (UE) NR. 111/2012 AL COMISIEI
   din 9 februarie 2012
   de deschidere a procedurii de licitație pentru acordarea unui ajutor pentru depozitarea privată a uleiului de măsline
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a), (d) și (j), coroborat cu articolul 4,
   întrucât:

               (1)

               În conformitate cu articolul 33 din Regulamentul (CE) nr. 1234/2007, Comisia poate decide să autorizeze organismele care prezintă garanții suficiente și care sunt aprobate de statele membre să încheie contracte pentru depozitarea uleiului de măsline pe care îl comercializează, în caz de perturbare gravă a pieței în anumite regiuni ale Uniunii Europene.

               (2)

               În Spania și Grecia, state membre care produc împreună mai mult de două treimi din producția totală de ulei de măsline a Uniunii, prețul mediu la uleiul de măsline înregistrat pe piață în cursul perioadei menționate la articolul 4 din Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (2) este sub nivelul indicat la articolul 33 din Regulamentul (CE) nr. 1234/2007. Acest fapt cauzează perturbări grave pe piețele din statele membre respective. Piața uleiului de măsline din Uniune se caracterizează printr-un nivel ridicat de interdependență și, prin urmare, perturbarea gravă a piețelor din Spania și Grecia riscă să se propage către toate statele membre producătoare de ulei de măsline.

               (3)

               Articolul 31 din Regulamentul (CE) nr. 1234/2007 prevede că se poate acorda un ajutor pentru depozitarea privată a uleiului de măsline și că acest ajutor trebuie stabilit de Comisie în prealabil sau printr-o procedură de licitație.

               (4)

               Regulamentul (CE) nr. 826/2008 stabilește norme comune de implementare a schemei de ajutoare pentru depozitarea privată. În conformitate cu articolul 6 din regulamentul respectiv, trebuie să se deschidă o procedură de licitație în conformitate cu normele detaliate și condițiile prevăzute la articolul 9 din același regulament.

               (5)

               Cantitatea globală maximă pentru care poate fi acordat ajutorul pentru depozitare privată trebuie stabilită la un nivel care, potrivit analizei de piață, să contribuie la stabilizarea pieței.

               (6)

               Pentru a facilita activitatea administrativă și de control legată de încheierea contractelor, trebuie să se stabilească o cantitate minimă de produs pentru fiecare ofertă.

               (7)

               Trebuie să se stabilească o garanție pentru a se asigura că operatorii economici își îndeplinesc obligațiile contractuale și că măsura va produce efectul dorit asupra pieței.

               (8)

               Având în vedere evoluția situației pieței în anul de comercializare curent și previziunile pentru următorul an de comercializare, Comisia trebuie să aibă posibilitatea de a decide reducerea duratei contractelor în curs și ajustarea în consecință a nivelului ajutorului. Această opțiune trebuie inclusă în contract, așa cum se prevede la articolul 21 din Regulamentul (CE) nr. 826/2008.

               (9)

               În conformitate cu articolul 12 alineatul (3) din Regulamentul (CE) nr. 826/2008, trebuie să se stabilească perioada de care dispun statele membre pentru a transmite Comisiei toate ofertele valabile.

               (10)

               Pentru a preveni căderile necontrolate ale prețurilor, pentru a reacționa prompt la situația excepțională de pe piață și pentru a asigura gestionarea eficientă a acestei măsuri, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.

               (11)

               Comitetul de gestionare a organizării comune a piețelor agricole nu a emis nici un aviz în termenul stabilit de președinte.

         ADOPTĂ PREZENTUL REGULAMENT:
   Articolul 1
   Obiect
   1.   Se deschide o procedură de licitație pentru a se stabili nivelul ajutorului pentru depozitarea privată menționat la articolul 31 alineatul (1) litera (b) din Regulamentul (CE) nr. 1234/2007 pentru categoriile de ulei de măsline enumerate în anexa la prezentul regulament și definite la punctul 1 din anexa XVI la Regulamentul (CE) nr. 1234/2007.
   2.   Cantitatea totală maximă pentru care se poate acorda ajutorul pentru depozitarea privată este de 100 000 de tone.
   Articolul 2
   Norme aplicabile
   Se aplică dispozițiile Regulamentului (CE) nr. 826/2008, cu excepția cazului în care prezentul regulament conține dispoziții contrare.
   Articolul 3
   Depunerea ofertelor
   1.   Subperioada de depunere a ofertelor ca răspuns la prima invitație parțială de participare la licitație începe la 17 februarie 2012 și se termină la 21 februarie 2012, la ora 11:00, ora Bruxelles-ului.
   Subperioada de depunere a ofertelor ca răspuns la a doua invitație parțială de participare la licitație începe în prima zi lucrătoare după încheierea subperioadei precedente și se termină la 1 martie 2012, la ora 11:00, ora Bruxelles-ului.
   2.   Ofertele se raportează la o perioadă de depozitare de 150 de zile.
   3.   Fiecare ofertă trebuie să aibă ca obiect o cantitate de minimum 50 de tone.
   4.   În cazul în care un operator economic participă la o procedură de licitație pentru două sau mai multe categorii de ulei sau pentru rezervoare aflate la adrese diferite, acesta trebuie să prezinte o ofertă separată pentru fiecare caz.
   5.   Ofertele pot fi depuse numai în Grecia, Spania, Franța, Italia, Cipru, Malta, Portugalia și Slovenia.
   Articolul 4
   Garanții
   Ofertanții constituie o garanție de 50 EUR pentru fiecare tonă de ulei de măsline care face obiectul ofertei.
   Articolul 5
   Reducerea duratei contractelor
   Pe baza evoluției pieței uleiului de măsline și a perspectivelor de viitor, Comisia poate decide, în conformitate cu procedura prevăzută la articolul 195 alineatul (2) din Regulamentul (CE) nr. 1234/2007, să reducă durata contractelor în curs și să ajusteze valoarea ajutorului în consecință. Contractul încheiat cu ofertantul câștigător include o referire la această opțiune.
   Articolul 6
   Notificarea Comisiei cu privire la oferte
   În conformitate cu articolul 12 din Regulamentul (CE) nr. 826/2008, statele membre notifică separat Comisiei toate ofertele valabile în termen de 24 ore de la încheierea fiecărei subperioade de licitație prevăzute la articolul 3 alineatul (1) din prezentul regulament.
   Articolul 7
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 299, 16.11.2007, p. 1.

      (2)  JO L 223, 21.8.2008, p. 3.

      ANEXĂ

         Categorii de ulei de măsline menționate la articolul 1 alineatul (1):

      Ulei de măsline extra virgin
      Ulei de măsline virgin


title: Regulamentul de punere în aplicare (UE) nr. 54/2014 al Comisiei din 21 ianuarie 2014 privind eliberarea licențelor de import și atribuirea drepturilor de import pentru cererile depuse în primele șapte zile ale lunii ianuarie 2014 în cadrul contingentelor tarifare deschise prin Regulamentul (CE) nr. 616/2007 pentru carnea de pasăre

text:
               22.1.2014

               RO

               Jurnalul Oficial al Uniunii Europene

               L 19/3

      REGULAMENTUL DE PUNERE ÎN APLICARE (UE) NR. 54/2014 AL COMISIEI

   din 21 ianuarie 2014
   privind eliberarea licențelor de import și atribuirea drepturilor de import pentru cererile depuse în primele șapte zile ale lunii ianuarie 2014 în cadrul contingentelor tarifare deschise prin Regulamentul (CE) nr. 616/2007 pentru carnea de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Regulamentul (CE) nr. 616/2007 al Comisiei (3) a deschis contingente tarifare pentru importul de produse din sectorul cărnii de pasăre originare din Brazilia, Thailanda și alte țări terțe.

               (2)

               Cererile de licențe de import depuse în cursul primelor șapte zile ale lunii ianuarie 2014 în ceea ce privește grupele 1, 2, 4A, 6A, 7 și 8 pentru subperioada cuprinsă între 1 aprilie și 30 iunie 2014 se referă, pentru anumite contingente, la cantități superioare cantităților disponibile. Prin urmare, este necesar să se determine în ce măsură se pot elibera licențele de import, stabilind coeficientul de atribuire care urmează să fie aplicat cantităților solicitate.

               (3)

               Cererile de drepturi de import depuse în cursul primelor șapte zile ale lunii ianuarie 2014 în ceea ce privește grupa 5A pentru subperioada cuprinsă între 1 aprilie și 30 iunie 2014 se referă, pentru anumite contingente, la cantități superioare cantităților disponibile. Prin urmare, este necesar să se determine în ce măsură pot fi atribuite drepturile de import, stabilind coeficientul de atribuire care urmează să fie aplicat cantităților solicitate,

         ADOPTĂ PREZENTUL REGULAMENT:
   Articolul 1
   (1)   Pentru cererile de licențe de import depuse în temeiul Regulamentului (CE) nr. 616/2007 pentru subperioada cuprinsă între 1 aprilie și 30 iunie 2014 în ceea ce privește grupele 1, 2, 4A, 6A, 7 și 8 se aplică coeficienții de atribuire care figurează în anexa la prezentul regulament.
   (2)   Pentru cererile de drepturi de import depuse în temeiul Regulamentului (CE) nr. 616/2007 pentru subperioada cuprinsă între 1 aprilie și 30 iunie 2014 în ceea ce privește grupa 5A se aplică coeficientul de atribuire care figurează în anexa la prezentul regulament.
   Articolul 2
   Prezentul regulament intră în vigoare la 22 ianuarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 ianuarie 2014.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 238, 1.9.2006, p. 13.

      (3)  JO L 142, 5.6.2007, p. 3.

      ANEXĂ

                  Nr. grupă

                  Număr de ordine

                  Coeficient de atribuire pentru cererile de licențe de import depuse pentru subperioada cuprinsă între 1.4.2014 și 30.6.2014
                  (%)

                  1

                  09.4211

                  0,467704

                  4A

                  09.4214

                  54,332634

                  09.4251

                  9,069004

                  6A

                  09.4216

                  0,494014

                  09.4260

                  2,320193

                  Nr. grupă

                  Număr de ordine

                  Coeficient de atribuire pentru cererile de drepturi de import depuse pentru subperioada cuprinsă între 1.4.2014 și 30.6.2014
                  (%)

                  5A

                  09.4215

                  0,766687

                  09.4254

                  5,027223

                  09.4255

                  6,731740


title: Regulamentul de punere în aplicare (UE) nr. 780/2013 al Comisiei din 14 august 2013 de modificare a Regulamentului (UE) nr. 206/2010 al Comisiei de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară  Text cu relevanță pentru SEE

text:
               15.8.2013

               RO

               Jurnalul Oficial al Uniunii Europene

               L 219/1

         REGULAMENTUL DE PUNERE ÎN APLICARE (UE) NR. 780/2013 AL COMISIEI
   din 14 august 2013
   de modificare a Regulamentului (UE) nr. 206/2010 al Comisiei de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Uniune, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e), articolul 8 litera (c) și articolul 13 alineatul (1),
   întrucât:

               (1)

               Regulamentul (UE) nr. 206/2010 (2) al Comisiei stabilește cerințele pentru introducerea în Uniune, printre altele, a anumitor ungulate. Regulamentul menționat nu se aplică în cazul animalelor nedomesticite destinate unui organism, institut sau centru autorizat în sensul articolului 2 alineatul (1) litera (c) din Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în punctul I din anexa A la Directiva 90/425/CEE (3).

               (2)

               Lipsa cerințelor de sănătate animală specifice pentru introducerea de ungulate destinate unui organism, institut sau centru autorizat în Uniune provoacă probleme practice unor astfel de structuri și limitează puternic activitățile acestora, datorită nevoii lor de a introduce aceste animale.

               (3)

               Este necesar să se stabilească cerințe de sănătate animală aplicabile introducerii de ungulate destinate unui organism, institut sau centru autorizat în Uniune, care vor ține cont de situația specifică a acestor animale. În vederea simplificării legislației Uniunii, este oportun ca normele respective să fie stabilite în Regulamentul (UE) nr. 206/2010. Domeniul de aplicare al respectivului regulament ar trebui, prin urmare, să fie modificat în consecință.

               (4)

               Regulamentul (UE) nr. 206/2010 prevede că transporturile de ungulate pot fi introduse în Uniune numai dacă provin din țările terțe, teritoriile sau părțile acestora care sunt enumerate în partea 1 a anexei I la regulamentul respectiv.

               (5)

               Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (4) prevede adoptarea de către Comisie a unor liste de țări terțe sau regiuni ale țărilor terțe din care sunt permise importurile anumitor produse de origine animală.

               (6)

               Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (5) prevede că importul de ecvidee în Uniune urmează să fie autorizat doar din țări terțe care apar pe o listă care va fi întocmită sau modificată în conformitate cu procedura prevăzută în directiva respectivă.

               (7)

               Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (6) prevede că păsările de curte și ouăle pentru incubație importate în Uniune trebuie să fi provenit din țări terțe sau din părți ale țărilor terțe incluse într-o listă întocmită de Comisie în conformitate cu procedura prevăzută în directiva respectivă.

               (8)

               Introducerea de ungulate destinate unui organism, institut sau centru autorizat în Uniune ar trebui, în special să îndeplinească cerințele generale pentru introducerea animalelor vii în Uniune și alte cerințe de sănătate animală specifice și să ofere garanții specifice care să asigure că animalele introduse în Uniune nu pun în pericol starea de sănătate a animalelor din Uniune.

               (9)

               Cerințele generale pentru introducerea animalelor vii în Uniune, care constau într-un sistem eficient de servicii veterinare responsabile cu controlul sănătății animale, sunt îndeplinite în prezent de aceste țări terțe, teritorii și părți ale acestora enumerate în conformitate cu directivele 2002/99/CE, 2009/156/CE și 2009/158/CE.

               (10)

               Cu toate acestea, cerințele generale pentru introducerea animalelor vii în Uniune nu garantează că ungulatele sunt indemne de boli. Animalele individuale pot să transmită boli infecțioase care ar putea fi răspândite în Uniune și, prin urmare, constituie un pericol pentru sănătatea animală în Uniune. Prin urmare, ungulatele destinate unui organism, institut sau centru autorizat nu ar trebui să fie introduse în Uniune direct de la un organism, un institut sau un centru care respectă anumite cerințe și care este autorizat de către autoritatea competentă din țara terță, teritoriul sau partea acestuia în care se află.

               (11)

               Este adecvat ca lista acestor organisme, institute sau centre să fie întocmită de statul membru de destinație, în urma unei evaluări a tuturor informațiilor relevante.

               (12)

               În vederea protejării sănătății animale în Uniune, este esențial ca transporturile de ungulate introduse în Uniune și care sunt destinate organismelor, institutelor sau centrelor autorizate să fie transportate direct și fără întârziere la punctul de destinație în recipiente sigilate și ca circulația ulterioară a acestor animale pe teritoriul Uniunii să fie restricționată.

               (13)

               Pentru a aborda situații excepționale, cum ar fi situații privind problemele legate de bunăstarea animalelor, conservarea speciilor pe cale de dispariție, dezastrele naturale bruște sau tensiunile politice, în care nu este posibil să se aplice toate cerințele de sănătate animală și în special cele legate de autorizarea organismului, institutului sau centrului de origine, statele membre ar trebui să fie în măsură să introducă pe teritoriul lor anumite ungulate destinate unui organism, institut sau centru autorizate, în anumite condiții. Cu toate acestea, chiar și în astfel de cazuri, ar trebui să se solicite o autorizație pentru a asigura reducerea suficientă a riscului pentru sănătatea animală.

               (14)

               Prin urmare, Regulamentul (UE) nr. 206/2010 ar trebui modificat în consecință.

               (15)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 206/2010 se modifică după cum urmează:

               (1)

               La articolul 1, se elimină alineatul (3).

               (2)

               Se introduce următorul articol 3a:
               „Articolul 3a
               Condiții pentru introducerea ungulatelor destinate unui organism, institut sau centru autorizat
               1.   Prin derogare de la articolul 3, autoritatea competentă a unui stat membru poate autoriza introducerea pe teritoriul său transporturi de ungulate din speciile enumerate în tabelele 1, 2 și 3 din partea 1 din anexa VI, în cazul în care loturile respective sunt destinate unui organism, institut sau centru autorizat, cu condiția îndeplinirii următoarelor cerințe:

                           (a)

                           autoritatea competentă a statului membru de destinație a efectuat o evaluare a riscurilor pentru sănătatea animalelor pe care fiecare din transporturi le poate prezenta pentru Uniune;

                           (b)

                           transporturile în cauză provin dintr-o țară terță, teritoriu sau dintr-o parte a acestora, care sunt incluse în una dintre listele prevăzute în:

                                       (i)

                                       Partea 1 din anexa I sau în partea 1 din anexa II la prezentul regulament,

                                       (ii)

                                       Decizia 2004/211/CE (7), Decizia 2007/777/CE (8), Regulamentul (CE) nr. 798/2008 (9), Regulamentul (CE) nr. 119/2009 (10), Regulamentul (UE) nr. 605/2010 (11),

                           (c)

                           ungulatele provin de la un organism, institut sau centru dintr-o țară terță, teritoriu sau parte a acestora, la care se face referire la litera (a), care sunt incluse în lista întocmită în conformitate cu articolul 3c;

                           (d)

                           ungulatele au fost ținute în carantină în instalații protejate împotriva vectorilor în spațiile organismului, institutului sau centrului menționat la litera (c) pentru perioada prevăzută în certificatele relevante;

                           (e)

                           ungulatele sunt transportate direct la un organism, institut sau centru autorizat în statul membru de destinație;

                           (f)

                           ungulatele sunt însoțite de un certificat veterinar adecvat, elaborat în conformitate cu modelul corespunzător de certificat veterinar prevăzut în tabelele 1, 2 și 3 din partea 1 din anexa VI și care figurează în partea 2 a anexei respective;

                           (g)

                           ungulatele respectă cerințele prevăzute în modelul de certificat veterinar menționat la litera (f).

                     Statul membru de destinație informează Comisia și celelalte state membre în cadrul Comitetului permanent pentru lanțul alimentar și sănătatea animală în legătură cu autorizația acordată în temeiul primului paragraf, înainte de introducerea ungulatelor pe teritoriul său.
               2.   În cazul în care circumstanțe excepționale fac imposibilă respectarea condițiilor de la alineatul (1) literele (c) și (d), autoritatea competentă a statului membru de destinație poate autoriza introducerea pe teritoriul său de ungulate din speciile enumerate în tabelele 1, 2 și 3 din partea 1 din anexa VI provenite de la alte exploatații care nu respectă cerințele prevăzute la literele respective, sub rezerva respectării cerințelor prevăzute la alineatul (1) literele (a), (b) și (e) - (g) și a îndeplinirii următoarelor condiții suplimentare:

                           (a)

                           o cerere de autorizare prealabilă a fost prezentată de proprietar sau de o persoană fizică care reprezintă respectivul proprietar, iar statul membru de destinație a acordat o astfel de autorizație după efectuarea unei evaluări a riscurilor care a indicat că introducerea ungulatelor în cauză pe teritoriul său nu constituie un risc pentru sănătatea animală în Uniune;

                           (b)

                           ungulatele au fost ținute în carantină în țara terță, teritoriul sau partea acesteia de origine sub control oficial pe durata necesară îndeplinirii condițiilor de sănătate animală stabilite în modelul de certificat veterinar menționat la litera (f):

                                       (i)

                                       într-un loc aprobat de către autoritatea competentă din țara terță, teritoriul sau parte a acesteia din care provin animalele;

                                       (ii)

                                       în conformitate cu modalitățile prevăzute în autorizație, care trebuie să prezinte cel puțin aceleași garanții ca și cele prevăzute la alineatul (1) literele (a), (b) și (e) - (g).

                     În cazul în care ungulatele sunt introduse în Uniune în temeiul primului paragraf, ele trebuie să fie ținute în carantină într-un organism, institut sau centru de destinație autorizate timp de cel puțin șase luni de la momentul introducerii în Uniune, perioadă în care cerințele prevăzute la articolul 8 alineatul (1) litera (a) din Directiva 90/425/CEE a Consiliului pot fi aplicate de către autoritățile competente.
               Statul membru care autorizează introducerea ungulatelor în temeiul primului paragraf informează Comisia și celelalte state membre în cadrul Comitetului permanent pentru lanțul alimentar și sănătatea animală cu privire la această autorizație, înainte de introducerea ungulatelor pe teritoriul său.

               (3)

               Se introduce următorul articol 3b:
               „Articolul 3b
               Condiții pentru intrarea pe teritoriul statelor membre, altele decât statul membru de destinație, și pentru tranzitul pe teritoriul acestora, a ungulatelor destinate unui organism, institut sau centru autorizat
               Tranzitul ungulatelor menționate la articolul 3a printr-un stat membru, altul decât statul membru de destinație, este permis numai sub rezerva autorizării de către autoritatea competentă a statului membru de tranzit. Această autorizație poate fi acordată numai pe baza unei evaluări a riscurilor efectuate de autoritatea competentă respectivă, ținând cont de informațiile care i-au fost prezentate de către statul membru de destinație.
               Statul membru de destinație informează Comisia și celelalte state membre în cadrul Comitetului permanent pentru lanțul alimentar și sănătatea animală, înainte de tranzit, atunci când autorizează introducerea de animale în condițiile prevăzute la articolul 3a.”

               (4)

               Se introduce următorul articol 3c:
               „Articolul 3c
               Lista organismelor, institutelor sau centrelor autorizare din țările terțe, teritoriile sau părțile acestora
               1.   În urma unei evaluări a respectării condițiilor prevăzute la alineatul (2), fiecare stat membru poate stabili o listă a organismelor, institutelor și centrelor din care, în conformitate cu articolul 3a alineatul (1), poate fi autorizată introducerea de ungulate pe teritoriul său.
               2.   Un organism, institut sau centru dintr-o țară terță, teritoriu sau parte a acesteia este inclusă în lista menționată la alineatul (1) doar în cazul în care sunt îndeplinite următoarele condiții:

                           (a)

                           organismul, institutul sau centrul respectă cerințele stabilite în partea 3 din anexa VI;

                           (b)

                           organismul, institutul sau centrul este autorizat de către autoritatea competentă din țara terță, teritoriul sau partea acesteia în care este situat respectivul organism, institut sau centru;

                           (c)

                           autoritatea competentă a țării terțe, teritoriului sau a părții acesteia oferă garanții suficiente care să ateste respectarea condițiilor privind autorizarea organismelor, institutelor sau centrelor prevăzute în partea 4 din anexa VI.

                     3.   Un stat membru poate include în lista menționată la alineatul (1) organisme, institute sau centre din țările terțe care sunt deja incluse într-o astfel de listă stabilită de un alt stat membru, fără să fi evaluat respectarea condițiilor prevăzute la alineatul (2).
               4.   Statele membre actualizează listele menționate la alineatul (1), ținând seama în special de orice suspendare sau retragere a aprobării acordate de autoritatea competentă a unei țări terțe, a unui teritoriu sau a unei regiuni a acesteia organismelor, institutelor sau centrelor situate în acestea și incluse în listele respective.
               5.   Statele membre pun la dispoziția publicului, prin intermediul unor pagini de internet informative, listele menționate la alineatul (1) și actualizează aceste pagini de internet informative.
               6.   Statele membre comunică Comisiei adresele de internet ale paginilor de internet informative.”

               (5)

               Articolul 4 se înlocuiește cu următorul text:
               „Articolul 4
               Condiții aplicabile centrelor de colectare pentru anumite transporturi de ungulate
               1.   Transporturile de ungulate care conțin animale vii provenind din mai multe exploatații sunt introduse în Uniune doar dacă sunt constituite în centre de colectare autorizate de către autoritatea competentă din țara terță, teritoriul sau parte a acesteia din care provin animalele în conformitate cu cerințele stabilite în anexa I partea 5.
               2.   Transporturile de ungulate introduse în Uniune în conformitate cu articolul 3a sau articolul 6 nu provin din mai multe exploatații și nu sunt constituite în centre de colectare”.

               (6)

               La articolul 8, litera (b) se înlocuiește cu următorul text:

                           „(b)

                           descărcate sau, în cazul în transportului pe calea aerului, mutate într-o altă aeronavă sau transportate cu mijloace de transport rutier, feroviar sau deplasate în mers printr-o țară terță, un teritoriu sau o parte a acesteia care nu este autorizată pentru importul animalelor respective în Uniune.”

               (7)

               La articolul 11, alineatul (1) se înlocuiește cu următorul text:
               „1.   După introducerea în Uniune, transporturile de ungulate, altele decât cele menționate la articolul 3a, sunt transportate fără întârziere în mijloace de transport protejate împotriva vectorilor către exploatația de destinație.
               Aceste ungulate rămân în exploatația respectivă pentru o perioadă de cel puțin 30 de zile, în afara cazului în care sunt expediate direct către un abator.”

               (8)

               Se introduce următorul articol 13a:
               „Articolul 13a
               Condiții care trebuie aplicate în urma introducerii unor transporturi de ungulate destinate unor organisme, institute sau centre autorizate
               1.   În urma introducerii lor în Uniune, transporturile de ungulate destinate organismelor, institutelor sau centrelor autorizate sunt transportate fără întârziere către organismul, institutul sau centrul autorizat de destinație în mijloace de transport protejate împotriva vectorilor și construite astfel încât animalele să nu poată scăpa, iar materiile fecale, urina, litiera, nutrețul, deșeurile sau orice alte materiale să nu se scurgă sau să cadă din vehicul sau container în timpul transportului.
               2.   Animalele trebuie ținute în carantină în instalații protejate împotriva vectorilor la sediul organismului, institutului sau centrului autorizat din statul membru de destinație pentru o perioadă de minimum 30 de zile. După perioada de carantină de 30 de zile, este posibil ca animalele să fie deplasate la un alt organism, institut sau centru autorizat.
               3.   Animalele introduse într-un organism, institut sau centru autorizat pot fi transportate numai către o destinație, alta decât un organism, institut sau centru autorizat în următoarele condiții:

                           (a)

                           au trecut cel puțin șase luni de la momentul introducerii în Uniune, și

                           (b)

                           deplasarea este realizată în conformitate cu punctul 4 din anexa C la Directiva 92/65/CEE.

                     4.   Prin derogare de la alineatul (3), animalele pot părăsi un organism, institut sau centru autorizat înainte de expirarea perioadei de șase luni menționate la alineatul respectiv, numai în cazul în care sunt îndeplinite următoarele condiții:

                           (a)

                           animalele sunt exportate către o țară terță, un teritoriu sau o regiune a acesteia;

                           (b)

                           în scopul exportării lor menționate la litera (a), animalele sunt transportate în mijloace de transport care sunt protejate împotriva vectorilor și construite astfel încât animalele să nu poată scăpa, iar materiile fecale, urina, litiera, nutrețul, deșeurile sau orice alte materiale să nu poată zbura sau cădea din vehicul sau container în timpul transportului.”

               (9)

               Se adaugă anexa VI, al cărei text figurează în anexa la prezentul regulament.

         Articolul 2
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2013.

            Pentru Comisie

            Președintele

         José Manuel BARROSO

      (1)  JO L 139, 30.4.2004, p. 321.

      (2)  JO L 73, 20.3.2010, p. 1.

      (3)  JO L 268, 14.9.1992, p. 54.

      (4)  JO L 18, 23.1.2003, p. 11.

      (5)  JO L 192, 23.7.2010, p. 1.

      (6)  JO L 343, 22.12.2009, p. 74.

      (7)  JO L 73, 11.3.2004, p. 1.

      (8)  JO L 312, 30.11.2007, p. 49.

      (9)  JO L 226, 23.8.2008, p. 1.

      (10)  JO L 39, 10.2.2009, p. 12.

      (11)  JO L 175, 10.7.2010, p. 1.”

      ANEXĂ

            „ANEXA VI
            PARTEA 1

                           Tabelul 1

                                    „RUM-A”

                                    :

                                    Model de certificat veterinar pentru animalele din speciile enumerate în continuare care sunt originare din și destinate unui organism, institut sau centru autorizat.

                           Ordin

                           Familie

                           Gen/specie

                        Artiodactyla

                        Antilocapridae

                           Antilocapra ssp.

                        Bovidae

                           Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (inclusiv Bibos, Novibos, Poephagus), Boselaphus ssp., Bubalus ssp. (inclusiv anoa), Budorcas ssp., Capra ssp., Cephalophus ssp., Connochaetes ssp., Damaliscus ssp. (inclusiv Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madoqua ssp., Naemorhedus ssp. (inclusiv Nemorhaedus și Capricornis), Neotragus ssp., Oreamnos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (inclusiv Boocerus).

                        Camelidae

                           Camelus ssp., Lama ssp., Vicugna ssp.

                        Cervidae

                           Alces ssp., Axis-Hyelaphus ssp., Blastocerus ssp., Capreolus ssp., Cervus-Rucervus ssp., Dama ssp., Elaphurus ssp., Hippocamelus ssp., Hydropotes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.

                        Giraffidae

                           Giraffa ssp., Okapia ssp.

                        Moschidae

                           Moschus ssp.

                        Tragulidae

                           Hyemoschus ssp., Tragulus-Moschiola ssp.

                           Tabelul 2

                                    „SUI-A”

                                    :

                                    Model de certificat veterinar pentru animalele din speciile enumerate în continuare care sunt originare din și destinate unui organism, institut sau centru autorizat.

                           Ordin

                           Familie

                           Gen/specie

                        Artiodactyla

                        Suidae

                           Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.

                        Tayassuidae

                           Catagonus ssp., Pecari-Tayassu ssp.

                        Hippopotamidae

                           Hexaprotodon-Choeropsis ssp., Hippopotamus ssp.

                           Tabelul 3

                                    "TRE-A"

                                    :

                                    Model de certificat veterinar pentru animalele din speciile enumerate în continuare care sunt originare din și destinate unui organism, institut sau centru autorizat.

                           Ordinul

                           Familia

                           Genul/specia

                        Perissodactyla

                        Tapiridae

                           Tapirus ssp.

                        Rhinocerotidae

                           Ceratotherium ssp., Dicerorhinus ssp., Diceros ssp., Rhinoceros ssp.

                        Proboscidea

                        Elephantidae

                           Elephas ssp., Loxodonta ssp.

                  PARTEA 2

            PARTEA 3

               Cerințe privind organismele, institutele sau centrele din țări terțe

            Organismul, institutul sau centrul dintr-o țară terță trebuie:

                        (a)

                        să fie delimitat clar și separat de mediul înconjurător;

                        (b)

                        să dispună de mijloace corespunzătoare pentru a captura, închide și izola animalele; să dețină instalații de carantină corespunzătoare și să urmeze proceduri standard de funcționare autorizate pentru animalele care provin din surse necunoscute;

                        (c)

                        să aibă o structură de protecție împotriva vectorilor care respectă următoarele cerințe:

                                    (i)

                                    dispune de bariere fizice adecvate la punctele de intrare și ieșire;

                                    (ii)

                                    orificiile unității protejate împotriva vectorilor sunt controlate împotriva vectorilor prin site de dimensiuni adecvate, care trebuie impregnate cu regularitate cu un insecticid aprobat conform instrucțiunilor producătorilor;

                                    (iii)

                                    supravegherea și controlul vectorilor sunt efectuate în interiorul și în jurul structurii de protecție împotriva vectorilor;

                                    (iv)

                                    sunt luate măsuri pentru limitarea sau eliminarea ariilor de reproducere a vectorilor din vecinătatea structurii protejate împotriva vectorilor;

                                    (v)

                                    sunt puse în practică proceduri operaționale standard, inclusiv descrieri ale sistemelor de rezervă și de alarmă, pentru operarea unității protejate împotriva vectorilor și pentru transportul animalelor până la locul de încărcare;

                        (d)

                        să păstreze, pentru o perioadă de minimum zece ani, registre actualizate care să indice:

                                    (i)

                                    numărul și identitatea (vârsta, sexul, specia și datele de identificare individuală, după caz) a animalelor din fiecare specie prezentă în exploatațiile lor;

                                    (ii)

                                    numărul și identitatea (vârsta, sexul, specia și datele de identificare individuală, după caz) a animalelor care vin în exploatațiile lor sau le părăsesc, împreună cu informațiile cu privire la locul de origine sau destinație, mijloacele de transport și starea de sănătate a animalelor respective;

                                    (iii)

                                    rezultatele analizelor de sânge sau ale oricăror alte proceduri de diagnosticare efectuate pe animale în exploatațiile lor;

                                    (iv)

                                    cazurile de boală și, acolo unde este cazul, tratamentul administrat;

                                    (v)

                                    rezultatele inspecțiilor post-mortem ale animalelor moarte în exploatațiile lor, inclusiv ale animalelor născute moarte;

                                    (vi)

                                    constatările făcute în toate perioadele de izolare sau de carantină;

                        (e)

                        să fie indemne de bolile enumerate în anexa A la Directiva 92/65/CEE sau menționate în certificatele veterinare pentru speciile relevante prevăzute în partea 2 din anexa VI la prezentul regulament, cel puțin în ultimii trei ani, după cum reiese din registrele ținute în conformitate cu litera (d) și din rezultatele testelor clinice și de laborator efectuate pe animale în exploatațiile lor;

                        (f)

                        fie să fi desemnat un laborator autorizat de autoritatea competentă, care să efectueze inspecții post-mortem, fie să dispună de unul sau mai multe spații în care pot fi efectuate aceste inspecții sub autoritatea medicului veterinar autorizat;

                        (g)

                        să asigure eliminarea carcaselor de animale moarte ca urmare a unei boli sau care sunt eutanasiate;

                        (h)

                        să își asigure, prin contract sau instrument juridic, serviciile unui medic veterinar autorizat de autoritatea competentă și care acționează sub controlul acesteia, care trebuie să îndeplinească cel puțin următoarele sarcini:

                                    (i)

                                    se asigură că supravegherea corespunzătoare a bolii și măsurile de control sunt aplicate în organismul, institutul sau centrul respectiv. Astfel de măsuri trebuie să fie aprobate de către autoritatea competentă din țara terță, teritoriul sau partea acesteia în care este situat organismul, institutul sau centrul, luând în considerare situația bolii, și trebuie să includă cel puțin următoarele elemente:

                                                —

                                                un plan anual de monitorizare a bolilor, inclusiv măsurile corespunzătoare de control în ceea ce privește zoonozele animalelor prezente în exploatație,

                                                —

                                                testele clinice, de laborator și post-mortem pentru animalele suspectate de a fi infectate cu boli transmisibile și zoonoze,

                                                —

                                                vaccinarea animalelor receptive la boli infecțioase și zoonoze;

                                    (ii)

                                    se asigură că orice moarte suspectă sau prezența oricărui simptom care duce la presupunerea că animalele au contractat una sau mai multe din bolile enumerate în anexa A la Directiva 92/65/CEE sau menționate în certificatele veterinare pentru speciile relevante prevăzute în partea 2 din anexa VI la prezentul regulament sunt notificate fără întârziere autorității competente, în cazul în care această boală este cu declarare obligatorie în țara terță, teritoriul sau partea acesteia în cauză;

                                    (iii)

                                    se asigură că animalele care intră au fost puse în carantină, după caz, în conformitate cu instrucțiunile date de autoritatea competentă;

                                    (iv)

                                    asigură conformitatea cu cerințele de sănătate animală pe care animalele trebuie să le îndeplinească pentru a fi introduse în Uniune.

                  PARTEA 4

               Condiții privind autorizarea organismelor, institutelor sau centrelor din țări terțe

                        1.

                        Aprobările trebuie să fie acordate numai acelor organisme, institute sau centre care îndeplinesc cerințele stabilite în partea 3.

                        2.

                        În cazul în care este necesară o protecție împotriva vectorilor, autorizarea unei structuri ca protejată împotriva vectorilor trebuie să fie acordată doar în cazul îndeplinirii condițiilor menționate în partea 3 litera (c). Pentru acordarea aprobării, autoritatea competentă trebuie să verifice de cel puțin trei ori pe parcursul perioadei de protecție necesare (la începutul, în timpul și la sfârșitul perioadei) eficacitatea măsurilor de protecție împotriva vectorilor prin intermediul unei capcane pentru vectori amplasate în interiorul structurii protejate împotriva vectorilor.

                        3.

                        Fiecărui organism, institut sau centru autorizat trebuie să i se atribuie un număr de autorizare.

                        4.

                        Autorizarea trebuie să fie menținută numai în măsura în care următoarele condiții continuă să fie îndeplinite:
                        exploatațiile se află sub controlul unui medic veterinar oficial, care trebuie să îndeplinească cel puțin următoarele sarcini:

                                    (i)

                                    inspectează exploatațiile organismului, institutului sau centrului cel puțin o dată pe an;

                                    (ii)

                                    auditează activitatea medicului veterinar menționat în partea 3 litera (h) și punerea în aplicare a planului anual de monitorizare a bolii menționat la litera (h) punctul (i) prima liniuță;

                                    (iii)

                                    asigură respectarea dispozițiilor prevăzute în părțile 3 și 4;

                                    (iv)

                                    verifică dacă:

                                                —

                                                sunt respectate cerințele de sănătate animală pe care animalele trebuie să le îndeplinească pentru a fi introduse în Uniune.

                                                —

                                                rezultatele testelor clinice, post-mortem și de laborator pe animale au evidențiat vreun semn al bolilor menționate în anexa A la Directiva 92/65/CEE sau al celor menționate în certificatele veterinare pentru speciile relevante prevăzute în partea 2 din anexa VI la prezentul regulament.

                        5.

                        Autorizația trebuie să fie retrasă în cazul în care autoritatea competentă consideră că cerințele menționate la partea 3 nu mai sunt îndeplinite.

                        6.

                        În caz de notificare a unor suspiciuni privind prezența uneia dintre bolile menționate în anexa A la Directiva 92/65/CEE sau a celor menționate în certificatele veterinare pentru speciile relevante prevăzute în partea 2 din anexa VI la prezentul regulament, autoritatea competentă trebuie să suspende autorizarea organismului, institutului sau centrului până când suspiciunea este înlăturată în mod oficial. În funcție de boala suspectată și de riscul de transmitere a acesteia, suspendarea se poate aplica întregului organism, institut sau centru sau numai anumitor categorii de animale receptive la boala respectivă. Autoritatea competentă trebuie să se asigure că sunt luate măsurile necesare pentru a confirma sau a exclude suspiciunea și pentru a evita orice răspândire a bolii.

                        7.

                        În cazul în care boala suspectată menționată la alineatul (6) este confirmată, autorizația organismului, institutului sau a centrului trebuie să fie retrasă.

                        8.

                        În cazul în care autorizarea unui organism, institut sau centru a fost retrasă, aceasta trebuie să fie reacordată doar în cazul în care sunt îndeplinite următoarele condiții:

                                    (a)

                                    boala și sursa infecției au fost eradicate în spațiile organismului, ale institutului sau centrului în cauză;

                                    (b)

                                    spațiile organismului, institutului sau centrului în cauză au fost curățate și dezinfectate în mod corespunzător;

                                    (c)

                                    organismul, institutul sau centrul în cauză este în conformitate cu cerințele prevăzute la literele (a) — (d) și (f) — (h) din partea 3.

                        9.

                        Autoritatea competentă care a autorizat organismul, institutul sau centrul trebuie să informeze statele membre care au inclus organismul, institutul sau centrul pe lista lor de organisme, institute și centre autorizate cu privire la suspendarea, retragerea sau reacordarea acestei autorizații.”


title: Regulamentul de punere în aplicare (UE) nr. 463/2014 al Comisiei din 5 mai 2014 de stabilire, în conformitate cu Regulamentul (UE) nr. 223/2014 al Parlamentului European și al Consiliului privind Fondul de ajutor european pentru cele mai defavorizate persoane, clauzele și condițiile aplicabile sistemului de schimb electronic de date între statele membre și Comisie

text:
               7.5.2014

               RO

               Jurnalul Oficial al Uniunii Europene

               L 134/32

         REGULAMENTUL DE PUNERE ÎN APLICARE (UE) NR. 463/2014 AL COMISIEI
   din 5 mai 2014
   de stabilire, în conformitate cu Regulamentul (UE) nr. 223/2014 al Parlamentului European și al Consiliului privind Fondul de ajutor european pentru cele mai defavorizate persoane, clauzele și condițiile aplicabile sistemului de schimb electronic de date între statele membre și Comisie
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (1), în special articolul 30 alineatul (4),
   întrucât:

               (1)

               În conformitate cu articolul 30 alineatul (4) din Regulamentul (UE) nr. 223/2014, toate schimburile oficiale de informații între statul membru și Comisie sunt efectuate utilizând un sistem de schimb electronic de date. Prin urmare, este necesar să se stabilească termenii și condițiile pe care respectivul sistem de schimb electronic de date trebuie să le respecte.

               (2)

               Pentru a garanta o calitate sporită a informațiilor privind implementarea programelor operaționale, pentru a îmbunătăți utilitatea sistemului și a-l simplifica, este necesar să se precizeze cerințele de bază referitoare la forma și domeniul de aplicare al informațiilor care urmează a fi schimbate.

               (3)

               Este necesar să se specifice principiile, precum și normele aplicabile pentru operarea sistemului în ceea ce privește identificarea părții responsabile cu încărcarea documentelor și actualizarea acestora.

               (4)

               Pentru a garanta reducerea sarcinii administrative pentru statele membre și Comisie, asigurându-se în același timp eficiența și eficacitatea schimbului electronic de informații, este necesar să se stabilească caracteristicile tehnice ale sistemului.

               (5)

               Statele membre și Comisia ar trebui, de asemenea, să aibă posibilitatea de a codifica și de a transfera date în două moduri diferite, care urmează a fi precizate. De asemenea, este necesar să se prevadă norme pentru cazul în care utilizarea sistemului de schimb electronic de date ar fi împiedicată de un caz de forță majoră, pentru a se garanta că atât statele membre, cât și Comisia pot în continuare să facă schimb de informații prin mijloace alternative.

               (6)

               Statele membre și Comisia ar trebui să se asigure că transferul de date prin sistemul de schimb electronic de date se realizează într-un mod securizat care să garanteze disponibilitatea, integritatea, autenticitatea, confidențialitatea și nerepudierea informațiilor. Prin urmare, ar trebui să se stabilească norme în materie de securitate.

               (7)

               Prezentul regulament ar trebui să respecte drepturile fundamentale și principiile recunoscute prin Carta drepturilor fundamentale a Uniunii Europene, în special dreptul la protecția datelor cu caracter personal. Prin urmare, prezentul regulament ar trebui să se aplice în conformitate cu drepturile și principiile respective. În ceea ce privește datele cu caracter personal prelucrate de către statele membre, se aplică Directiva 95/46/CE a Parlamentului European și a Consiliului (2). În ceea ce privește prelucrarea datelor cu caracter personal de către instituțiile și organele Uniunii și libera circulație a acestor date, se aplică Regulamentul (CE) nr. 45/2001 al Parlamentului European și al Consiliului (3).

               (8)

               Pentru a se asigura aplicarea cu promptitudine a măsurilor prevăzute de prezentul regulament, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (9)

               Măsurile prevăzute în prezentul regulament sunt conforme cu avizul Comitetului pentru Fondul de ajutor european pentru cele mai defavorizate persoane,

         ADOPTĂ PREZENTUL REGULAMENT:
   CAPITOLUL I

      DISPOZIȚII DE PUNERE ÎN APLICARE A REGULAMENTULUI (UE) NR. 223/2014 ÎN CEEA CE PRIVEȘTE FONDUL DE AJUTOR EUROPEAN PENTRU CELE MAI DEFAVORIZATE PERSOANE (FEAD)

         SISTEMUL DE SCHIMB ELECTRONIC DE DATE

   [Competență conferită în temeiul articolului 30 alineatul (4) din Regulamentul (UE) nr. 223/2014]
   Articolul 1
   Instituirea sistemului de schimb electronic de date
   Comisia instituie un sistem de schimb electronic de date pentru toate schimburile oficiale de informații între statul membru și Comisie.
   Articolul 2
   Conținutul sistemului de schimb electronic de date
   Sistemul de schimb electronic de date (denumit în continuare „SFC2014”) conține cel puțin informațiile menționate în modelele, formatele și formularele stabilite în conformitate cu Regulamentul (UE) nr. 223/2014. Informațiile furnizate în formularele electronice integrate în SFC2014 (denumite în continuare „date structurate”) nu pot fi înlocuite cu date nestructurate, incluzând utilizarea de hyperlinkuri sau alte tipuri de date nestructurate, de exemplu documente sau imagini anexate. În cazul în care un stat membru transmite aceleași informații sub formă de date structurate și sub formă de date nestructurate, în cazul unor neconcordanțe trebuie utilizate datele structurate.
   Articolul 3
   Funcționarea SFC2014
   (1)   Comisia, autoritățile desemnate de statul membru în temeiul articolului 59 alineatul (3) din Regulamentul (UE, Euratom) nr. 966/2012 al Parlamentului European și al Consiliului (4) și al articolului 31 din Regulamentul (UE) nr. 223/2014, precum și organismele cărora le-au fost delegate sarcini de către respectivele autorități introduc în SFC2014 informațiile de a căror transmitere sunt responsabile, precum și orice actualizări ale acestora.
   (2)   Orice transmitere de informații către Comisie este verificată și prezentată de către o altă persoană decât cea care a introdus datele pentru transmitere. Această separare a sarcinilor este facilitată de SFC2014 sau de sistemele informatice de gestionare și control ale statului membru conectate automat la SFC2014.
   (3)   Statele membre desemnează, la nivel național, una sau mai multe persoane responsabile cu gestionarea drepturilor de acces la SFC2014 care îndeplinesc următoarele sarcini:

               (a)

               identifică utilizatorii care solicită acces, asigurându-se că utilizatorii respectivi sunt angajați ai organizației;

               (b)

               informează utilizatorii cu privire la obligațiile care le revin pentru a menține securitatea sistemului;

               (c)

               verifică dacă utilizatorii au dreptul să dispună de nivelul de privilegii solicitat, în funcție de sarcinile și poziția lor ierarhică;

               (d)

               solicită suprimarea drepturilor de acces atunci când respectivele drepturi de acces nu mai sunt necesare sau justificate;

               (e)

               raportează în mod prompt evenimentele suspecte care pot cauza un prejudiciu securității sistemului;

               (f)

               asigură exactitatea constantă a datelor de identificare a utilizatorilor, prin raportarea oricăror schimbări;

               (g)

               iau măsurile necesare de precauție cu privire la protecția datelor și la confidențialitatea comercială, în conformitate cu legislația Uniunii și cu normele naționale;

               (h)

               informează Comisia cu privire la orice schimbări care afectează capacitatea autorităților din statele membre sau a utilizatorilor SFC2014 de a-și exercita responsabilitățile menționate la alineatul (1) sau capacitatea lor personală de a-și exercita responsabilitățile menționate la literele (a)-(g).

         (4)   Schimburile de date și tranzacțiile sunt însoțite de o semnătură electronică obligatorie în sensul Directivei 1999/93/CE a Parlamentului European și a Consiliului (5). Statele membre și Comisia recunosc eficiența juridică și admisibilitatea semnăturii electronice utilizate în cadrul SFC2014 ca probă în procedurile judiciare.
   Informațiile prelucrate prin intermediul SFC2014 respectă protecția vieții private și a datelor cu caracter personal în cazul persoanelor fizice și confidențialitatea comercială în cazul persoanelor juridice, în conformitate cu Directiva 2002/58/CE a Parlamentului European și a Consiliului (6), cu Directiva 2009/136/CE a Parlamentului European și a Consiliului (7), cu Directiva 1995/46/CE și cu Regulamentul (CE) nr. 45/2001.
   Articolul 4
   Caracteristicile SFC2014
   Pentru a asigura eficiența și eficacitatea schimbului electronic de informații, SFC2014 prezintă următoarele caracteristici:

               (a)

               formulare interactive sau formulare completate în mod automat de sistem pe baza datelor deja înregistrate în sistem;

               (b)

               calcule automate, dacă acestea reduc efortul de codificare din partea utilizatorilor;

               (c)

               controale automate integrate pentru a verifica coerența internă a datelor transmise și coerența acestor date cu normele aplicabile;

               (d)

               alerte generate de sistem pentru a avertiza utilizatorii SFC2014 că anumite acțiuni pot sau nu pot fi efectuate;

               (e)

               urmărirea online a stadiului de tratare a informațiilor introduse în sistem;

               (f)

               disponibilitatea datelor istorice în ceea ce privește toate informațiile introduse pentru un program operațional.

         Articolul 5
   Transmiterea datelor prin intermediul SFC2014
   (1)   SFC2014 poate fi accesat de statele membre și de Comisie fie direct printr-o interfață interactivă pentru utilizatori (de exemplu, o aplicație web), fie printr-o interfață tehnică ce utilizează protocoale prestabilite (de exemplu, servicii internet) și care permite sincronizarea automată și transmiterea datelor între sistemele informatice ale statelor membre și SFC2014.
   (2)   Data transmiterii electronice a informațiilor de către statul membru Comisiei și invers se consideră a fi data depunerii documentului în cauză.
   (3)   În eventualitatea unui caz de forță majoră, a funcționării defectuoase a SFC2014 sau a întreruperii legăturii cu SFC2014 pentru o perioadă care depășește o zi lucrătoare în ultima săptămână înainte de termenul-limită obligatoriu pentru transmiterea de informații sau în perioada 23-31 decembrie ori cinci zile lucrătoare în alte perioade, schimbul de informații între statul membru și Comisie poate avea loc pe suport de hârtie utilizând modelele, formatele și formularele menționate la articolul 2 alineatul (1) din prezentul regulament.
   Atunci când sistemul de schimb electronic funcționează din nou în mod corespunzător, când este restabilită legătura cu sistemul respectiv sau când situația de forță majoră încetează, partea în cauză introduce fără întârziere în SFC2014 informațiile deja transmise pe suport de hârtie.
   (4)   În cazurile menționate la alineatul (3), data poștei este considerată data depunerii documentului în cauză.
   Articolul 6
   Securitatea datelor transmise prin SFC2014
   (1)   Comisia instituie o politică de securitate a tehnologiei informației (denumită în continuare „politica de securitate informatică a SFC”) pentru SFC2014, aplicabilă personalului care utilizează SFC2014, în conformitate cu normele relevante ale Uniunii, în special cu Decizia C(2006) 3602 a Comisiei (8) și cu normele sale de aplicare. Comisia desemnează una sau mai multe persoane responsabile cu definirea, menținerea și asigurarea aplicării corecte a politicii de securitate în cazul SFC2014.
   (2)   Statele membre și instituțiile europene, altele decât Comisia, care au primit drepturi de acces la SFC2014, respectă clauzele și condițiile de securitate informatică publicate pe portalul SFC2014, precum și măsurile care sunt puse în aplicare în cadrul SFC2014 de către Comisie pentru a securiza transmiterea datelor, în special în ceea ce privește utilizarea interfeței tehnice menționate la articolul 5 alineatul (1) din prezentul regulament.
   (3)   Statele membre și Comisia pun în aplicare și asigură eficacitatea măsurilor de securitate adoptate pentru a proteja datele care sunt stocate și transmise prin intermediul SFC2014.
   (4)   Statele membre adoptă politici de securitate informatică la nivel național, regional sau local privind accesul la SFC2014 și introducerea automată de date în acest sistem, asigurând un set minim de cerințe în materie de securitate. Aceste politici de securitate informatică la nivel național, regional sau local pot face referire la alte documente de securitate. Fiecare stat membru se asigură că aceste politici de securitate informatică se aplică tuturor autorităților care utilizează SFC2014.
   (5)   Aceste politici de securitate informatică la nivel național, regional sau local se referă la:

               (a)

               aspectele de securitate informatică a activității desfășurate de persoana sau persoanele responsabile de gestionarea drepturilor de acces menționate la articolul 3 alineatul (3) din prezentul regulament, în cazul unei utilizări directe;

               (b)

               în cazul sistemelor informatice naționale, regionale sau locale conectate la SFC2014 printr-o interfață tehnică menționată la articolul 5 alineatul (1) din prezentul regulament, măsurile de securitate aplicabile sistemelor respective, care trebuie să poată fi aliniate cerințelor de securitate aplicabile SFC2014.

         În sensul primului paragraf litera (b), trebuie să fie acoperite următoarele aspecte, după caz:

               (a)

               securitatea fizică;

               (b)

               controlul suporturilor de date și al accesului;

               (c)

               controlul stocării;

               (d)

               controlul accesului și al parolelor;

               (e)

               monitorizarea;

               (f)

               interconectarea cu SFC2014;

               (g)

               infrastructura de comunicații;

               (h)

               gestionarea resurselor umane înainte de angajare, pe durata contractului de muncă și după încetarea acestuia;

               (i)

               gestionarea incidentelor.

         (6)   Aceste politici de securitate informatică la nivel național, regional sau local se bazează pe o evaluare a riscului, iar măsurile descrise sunt proporționale cu riscurile identificate.
   (7)   Documentele care definesc politicile de securitate informatică la nivel național, regional sau local sunt puse la dispoziția Comisiei la cerere.
   (8)   Statele membre desemnează la nivel național una sau mai multe persoane responsabile cu menținerea și asigurarea aplicării politicilor de securitate informatică la nivel național, regional sau local. Persoana sau persoanele respective servesc drept punct de contact cu persoana sau persoanele desemnate de Comisie și menționate la articolul 6 alineatul (1) din prezentul regulament.
   (9)   Atât politica de securitate informatică a SFC, cât și politicile de securitate informatică relevante la nivel național, regional și local sunt actualizate pentru a ține seama de schimbările tehnologice, de identificarea unor noi amenințări sau de alte evoluții relevante. În orice caz, ele trebuie să fie revizuite anual, pentru a se asigura faptul că oferă în continuare un răspuns adecvat.
   CAPITOLUL II

      DISPOZIȚIE FINALĂ

   Articolul 7
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 mai 2014.

            Pentru Comisie

            Președintele

         José Manuel BARROSO

      (1)  JO L 72, 12.3.2014, p. 1.

      (2)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

      (3)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (4)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (5)  Directiva 1999/93/CE a Parlamentului European și a Consiliului din 13 decembrie 1999 privind un cadru comunitar pentru semnăturile electronice (JO L 13, 19.1.2000, p. 12).

      (6)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).

      (7)  Directiva 2009/136/CE a Parlamentului European și a Consiliului din 25 noiembrie 2009 de modificare a Directivei 2002/22/CE privind serviciul universal și drepturile utilizatorilor cu privire la rețelele și serviciile de comunicații electronice, a Directivei 2002/58/CE privind prelucrarea datelor personale și protejarea confidențialității în sectorul comunicațiilor publice și a Regulamentului (CE) nr. 2006/2004 privind cooperarea dintre autoritățile naționale însărcinate să asigure aplicarea legislației în materie de protecție a consumatorului (JO L 337, 18.12.2009, p. 11).

      (8)  Decizia C(2006) 3602 a Comisiei din 16 august 2006 privind securitatea sistemelor informatice utilizate de Comisia Europeană.


title: Regulamentul de punere în aplicare (UE) nr. 490/2014 al Comisiei din 12 mai 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               13.5.2014

               RO

               Jurnalul Oficial al Uniunii Europene

               L 138/84

         REGULAMENTUL DE PUNERE ÎN APLICARE (UE) NR. 490/2014 AL COMISIEI
   din 12 mai 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  48,3

                  MK

                  88,4

                  TN

                  49,2

                  TR

                  65,0

                  ZZ

                  62,7

                  0707 00 05

                  MK

                  59,9

                  TR

                  124,2

                  ZZ

                  92,1

                  0709 93 10

                  TR

                  108,9

                  ZZ

                  108,9

                  0805 10 20

                  EG

                  44,3

                  IL

                  74,6

                  MA

                  45,2

                  TN

                  68,6

                  TR

                  51,4

                  ZZ

                  56,8

                  0805 50 10

                  TR

                  96,6

                  ZZ

                  96,6

                  0808 10 80

                  AR

                  131,2

                  BR

                  101,5

                  CL

                  101,7

                  CN

                  98,4

                  MK

                  27,7

                  NZ

                  140,1

                  US

                  191,6

                  ZA

                  101,4

                  ZZ

                  111,7

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.